CELEX: 62012TN0253
Language: et
Date: 2012-06-08 00:00:00
Title: Kohtuasi T-253/12: 8. juunil 2012 esitatud hagi — Hammar Nordic Plugg AB versus komisjon

25.8.2012   
            
            
               ET
            
            
               Euroopa Liidu Teataja
            
            
               C 258/23
            
         8. juunil 2012 esitatud hagi — Hammar Nordic Plugg AB versus komisjon
   (Kohtuasi T-253/12)
   2012/C 258/42
   Kohtumenetluse keel: rootsi
   
      Pooled
   
   
      Hageja: Hammar Nordic Plugg AB (Trollhättan, Rootsi) (esindajad: advokaadid I. Otken Eriksson ja U. Öberg)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada terves ulatuses või osaliselt Euroopa Komisjoni 8. veebruari 2012. aasta otsus, milles käsitletakse riigiabi SA.28809 (C 29/2010) (ex NN 42/2010 ja ex CP 194/2009), mida Rootsi andis ettevõtjale Hammar Nordic Plugg;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on ELTL artikli 107 lõiget 1.
               Hageja väidab, et Vänersborgi vald ei andnud hagejale ebaseaduslikku abi ELTL artikli 107 lõike 1 tähenduses, müües ja andes üürile kohalikule omavalitsusele kuuluvat vara turuväärtusest madalama hinnaga. Hageja väidab, et komisjon tegi mitu hindamisviga seoses väidetavate riigiabi meetmete klassifitseerimisega, kuna:
               
                           —
                        
                        
                           komisjon ei võtnud arvesse asjaolu, et rajatise varasem omandamine 17 miljoni Rootsi krooni eest võis kujutada riigiabi;
                        
                     
                           —
                        
                        
                           komisjon ei võtnud arvesse asjaolu, et tegelik müügihind 8 miljonit krooni vastas rajatise turuhinnale;
                        
                     
                           —
                        
                        
                           komisjon ei järginud turumajanduse tingimustes tegutseva erainvestori põhimõtet, määrates väärtuse kindlaks hiljem ja võttes oma otsuse aluseks väärtuse erinevad ajahetked enne tegelikku müüki erainvestorile;
                        
                     
                           —
                        
                        
                           nn „kolmas hinnang PwC aruandes” väärtuse ajahetkel märtsis 2008 ei olnud rajatise tegeliku turuväärtuse usaldusväärne näitaja, ja
                        
                     
                           —
                        
                        
                           komisjon ei võtnud arvesse asjaolu, et rajatis müüdi hiljem 2011. aasta mais lihtsalt 8 miljoni krooni eest avalikus pakkumismenetluses uute omanike maksejõuetusmenetluse osana.
                        
                     
         
               2.
            
            
               Teine väide, et rikutud on ELTL artikli 107 lõiget 1, kuna väidetav riigiabi ei moonutanud konkurentsi ega kahjustanud liikmesriikidevahelist kaubandust ELTL artikli 107 lõike 1 tähenduses.
            
         
               3.
            
            
               Kolmas väide, et komisjon rikkus oma kohustust viia läbi uurimised ja esitada põhjendused ning hageja kaitseõigusi.